Uchuvchisiz uchish qurilmasini toʻgʻri boshqaring

Xususan, belgilanishicha, uchuvchisiz uchish qurilmasi (keyingi oʻrinlarda - qurilma) parvozini bajarish vaqtida fuqaro aviatsiyasi uchuvchisiz uchish qurilmasi operatorida* uni uchishga tayyorlash va boshqarishga oid qoʻllanma boʻlishi shart.
Qurilma parvozi sutkaning yorugʻ vaqtida, oddiy meteosharoitlarda va qurilma bilan doimiy vizual kontaktda boʻlganda bajariladi.
Qurilma parvozi:
odamlar, bino va inshootlar, transport vositalarigacha 30 m dan;
dam olish maskanlari, oʻyin maydonlari, sport va ommaviy tadbirlar oʻtkaziladigan joylargacha 150 m dan;
aerodromlar, vertolyot maydonlari, davlat idoralari, temir yoʻl va avtomobil vokzallarigacha (stansiyalarigacha) 5 km dan kam boʻlmagan masofada bajariladi.
Hujjatga bir qator boshqa oʻzgartirish va qoʻshimchalar kiritilgan.
Hujjat davlat tilida qabul qilingan va 2016 yil 12 dekabrda kuchga kirdi.
__________
* Fuqaro aviatsiyasi uchuvchisiz uchish qurilmasi operatori – arizachining** uchuvchisiz uchish qurilmasi boshqaruvini bevosita amalga oshiruvchi mansabdor shaхsi.
** Arizachi – Vazirlar Mahkamasining alohida qarori bilan idoraviy vazifalarni bajarish uchun Oʻzbekistonning samoviy hududida uchuvchisiz uchish qurilmalaridan foydalanish ruхsat etilgan Oʻzbekiston yuridik shaхsi.
Mazkur hujjatning matni bilan, u bilan bogʻlangan boshqa qonun hujjatlariga sharhlar va havolalar bilan «Oʻzbekiston Respublikasi qonunchiligi» aхborot-qidiruv tizimida tanishish mumkin.
«Oʻzbekiston Respublikasi qonunchiligida yangi» sharhini
ekspert-yuristimiz Sardor JUMAShOV
tayyorladi.